ddrg/super_eurlex huggingface dataset:
LV Eiropas Savienības Oficiālais Vēstnesis L 250/1

PADOMES LĒMUMS (ES) 2016/1623

(2016. gada 1. jūnijs)

par to, lai Eiropas Savienības vārdā parakstītu un provizoriski piemērotu Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 3. un 4. punktu un 209. panta 2. punktu saistībā ar tā 218. panta 5. punktu,

ņemot vērā Eiropas Komisijas priekšlikumu,

tā kā:

(1) Padome 2002. gada 12. jūnijā pilnvaroja Komisiju sākt sarunas par ekonomisko partnerattiecību nolīgumiem ar Āfrikas, Karību jūras reģiona un Klusā okeāna valstu grupu.

(2) Sarunas ir pabeigtas, un 2014. gada 15. jūlijā tika parafēts Ekonomisko partnerattiecību nolīgums starp Eiropas Savienību un tās dalībvalstīm, no vienas puses, un DAK EPN valstīm (proti, Botsvānu, Lesoto, Mozambiku, Namībiju, Svazilendu un Dienvidāfriku), no otras puses (“nolīgums”).

(3) Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas tika parakstīts Kotonū 2000. gada 23. jūnijā, aicināts noslēgt ar PTO savietojamus ekonomisko partnerattiecību nolīgumus.

(4) Nolīguma 113. panta 3. punktā ir paredzēts, ka Savienība un DAK EPN valstis to provizoriski piemēro līdz tā spēkā stāšanās brīdim.

(5) Nolīgums būtu jāparaksta Savienības vārdā, un tas būtu provizoriski jāpiemēro attiecībā uz elementiem, kuri ir Savienības kompetencē, kamēr tiek pabeigtas procedūras tā noslēgšanai,

IR PIEŅĒMUSI ŠO LĒMUMU.

1. pants

1. Ar šo atļauj Ekonomisko partnerattiecību nolīguma starp Eiropas Savienību un tās dalībvalstīm, no vienas puses, un DAK EPN valstīm, no otras puses, parakstīšanu Savienības vārdā, ņemot vērā minētā nolīguma noslēgšanu.

2. Nolīguma teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu.

3. pants

1. Attiecībā uz elementiem, kuri ir Savienības kompetencē, Savienība nolīgumu piemēro provizoriski, kā paredzēts tā 113. panta 3. punktā, līdz tiek pabeigtas tā noslēgšanai nepieciešamās procedūras. Tas neskar kompetenču sadalījumu starp Savienību un tās dalībvalstīm saskaņā ar Līgumiem.

2. Savienība provizoriski nepiemēro nolīguma 12. panta 4. punktu.

3. Komisija publicē paziņojumu, kurā norāda nolīguma pagaidu piemērošanas datumu.

4. pants

Nolīgumu neinterpretē kā tādu, kas piešķir tiesības vai uzliek saistības, uz kurām var tieši atsaukties Savienības vai dalībvalstu tiesās.

5. pants

Šis lēmums stājas spēkā tā pieņemšanas dienā.
(6)

Minētais lēmums attiecas uz EAGDCS izveidi. Tam ir juridiskas sekas, jo tas reglamentē jomas, uz kurām attiecas Savienības tiesības, un atkarībā no satura tam var būt konkrēta ietekme uz minētajām jomām. Lēmums var ietekmēt ieguvumus, kas izriet no tehniskā darba pie datu pārraides pakalpojumiem, ko veic kopuzņēmums SESAR, un palielināt neatbilstības risku sertifikācijas un pārraudzības jomā, ņemot vērā Eiropas Aviācijas drošības aģentūras (EASA) lomu šajā jomā, un tādējādi risku, ka varētu tikt nelietderīgi iztērēti līdzekļi, ko veido maršruta maksājumi un Savienības atbalsts, kā arī ietekmēt to attiecīgo ieviešanas pasākumu izmaksu efektivitāti, kas Savienībai jāveic saistībā ar SESAR projektu.
(3)

Pamatojoties uz LESD 78. panta 3. punktu, Padome pieņēma divus lēmumus, ar kuriem nosaka pagaidu pasākumus starptautiskās aizsardzības jomā Itālijas un Grieķijas labā. Saskaņā ar Padomes Lēmumu (ES) 2015/1523 (2)40 000 starptautiskās aizsardzības pieteikumu iesniedzēju ir jāpārceļ no Itālijas un no Grieķijas uz citām dalībvalstīm. Saskaņā ar Padomes Lēmumu (ES) 2015/1601 (3)120 000 starptautiskās aizsardzības pieteikumu iesniedzēju ir jāpārceļ no Itālijas un no Grieķijas uz citām dalībvalstīm.
(62)

Pēc minētajiem pasākumiem tika nolemts, ka katru KCK pastāvīgo darbinieku pārceltu uz tādu pašu amatu un ar tādu pašu algu, kāda viņam ir bijusi KCK. Tāpēc puses vienojās, ka pašvaldības, kas pieņems KCK bijušos darbiniekus, maksās to algas daļu, kas atbilst no jauna pieņemtā darbinieka sākotnējai algas likmei, un valsts maksātu algas starpību. Valsts maksātās summas attiektos uz periodu no darbinieka pārcelšanas brīža līdz viņa darba karjeras beigām. Tiek lēsts, ka šī summa par 15 KCK darbiniekiem varētu būt apmēram 3,4 miljoni EUR. Saskaņā ar Kipras iestāžu norādīto šī summa neattiecas uz izdevumiem, kas būtu jāuzņemas KCK, un šā iemesla dēļ tā netiek iekļauta pārstrukturēšanas izmaksās. Šī ir standartprakse, ko ievēro līdzīgos apstākļos. Kipras iestādes secina, ka šā iemesla dēļ šis pasākums nav selektīvs un tāpēc neatbilst vienam no valsts atbalsta esamības nosacījumiem. Tomēr Kipras iestādes apgalvo: pat ja tas tiktu uzskatīts par valsts atbalstu, tas būtībā ir sociālais atbalsts, kas neskar atbalsta saņēmēja intereses. Attiecībā uz šādiem atbalsta pasākumiem Pamatnostādnēs ir noteikts, ka Komija pieņem pozitīvu nostāju.
(11)

Zemes bezvadu platjoslas elektronisko sakaru dienestam un nacionālajām izvēlēm 700 MHz frekvenču joslā būtu jānodrošina pienācīga aizsardzība vēsturiskajai zemes televīzijas apraidei un PMSE bezvadu skaņas iekārtu lietojumam zem 694 MHz atbilstoši to regulatīvajam statusam. Nacionālajā līmenī var būt jāpiemēro papildu pasākumi, lai novērstu savstarpējus traucējumus starp bezvadu platjoslas elektronisko sakaru un DTT dienestiem, piemēram, no bezvadu platjoslas elektronisko sakaru bāzes stacijas raidītājiem uz DTT uztvērējiem vai no DTT raidītājiem uz bezvadu platjoslas elektronisko sakaru bāzes stacijas uztvērējiem, kur mobilo sakaru operatori katrā atsevišķā gadījumā var piemērot traucējumu mazināšanas paņēmienus.
(11)

Tiek lēsts, ka Grieķija ir uzlabojusi situāciju attiecībā uz strukturālo deficītu par 16 procentpunktiem no IKP – no 15,2 % deficīta 2009. gadā uz 1 % pārpalikumu 2014. gadā, tādējādi nodrošinot strukturālās bilances uzlabojumus 2009.–2014. gadā, kas ievērojami pārsniedza noteiktos 10 procentpunktus no IKP Padomes ieteiktajā laikposmā. Vispārējās valdības parāds 2014. gadā sasniedza 3,5 % no IKP, nepārprotami iekļaujoties maksimāli pieļaujamajā valdības budžeta deficīta (ESA2010 bāze) apjomā 2014. gadam – 4,5 % no IKP, kā noteikts Padomes lēmumā. Tomēr primārās bilances rezultāts – 0,4 % no IKP ir būtiski vājāks, nekā gaidīts, nesasniedzot noteikto mērķi 1,5 % apmērā no IKP, un to ietekmēja vairāki faktori, tostarp ekonomikas cikla izmaiņas un ar to saistītā negatīvā ietekme uz budžeta ieņēmumiem, fiskālās politikas vājināšanās un pieaugusī ekonomiskā nenoteiktība. Makroekonomikas vides pasliktināšanās apvienojumā ar pagaidu fiskālo pasākumu termiņa beigām 2015. gadā neļāva sasniegt primārās bilances mērķi 3 % no IKP 2015. gadā, kas paredzēts pēdējā Lēmuma 2011/734/ES grozījumā, kurš pieņemts 2012. gada decembrī. Tādējādi fiskālie mērķi tika pārskatīti un ievērojami samazināti, ņemot vērā makroekonomiskos apstākļus un pašreizējo fiskālo stāvokli, lai izvairītos no pārāk stingras fiskālās politikas īstermiņā.
(1)

Apvienoto Nāciju Organizācijas Vispārējās konvencijas par klimata pārmaiņām Pušu konferences 21. sesijā (COP 21), kas notika Parīzē no 2015. gada 30. novembra līdz 12. decembrim, tika pieņemts nolīguma teksts par to, kā stiprināt globālo reakciju uz klimata pārmaiņu draudiem. Parīzes nolīgums stāsies spēkā trīsdesmitajā dienā pēc dienas, kad vismaz 55 konvencijas puses, kas rada vismaz aplēstos 55 % no kopējām siltumnīcefekta gāzu emisijām, būs deponējušas savus ratifikācijas, pieņemšanas, apstiprināšanas vai pievienošanās instrumentus. Konvencijas puses ir arī Savienība un tās dalībvalstis.
(2)

Minētajai atsaucei uz Peru Republiku ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.
2.

nolemj izmeklēšanas komitejai uzticēt šādus uzdevumus: — izmeklēt Komisijas iespējamo nolaidību, kā rezultātā nav ievērotas Regulas (EK) Nr. 715/2007 14. panta 3. punkta prasības Komisijai pārskatīt pārbaudes ciklus, ko izmanto, lai mērītu emisijas, un, ja tie vairs nav piemēroti vai vairs neatspoguļo faktisko emisiju daudzumu, tos pielāgot tā, lai tie atspoguļotu faktisko emisiju daudzumu, kas rodas, braucot pa ceļiem, lai gan Komisijai ir bijusi informācija par nopietniem un pastāvīgiem emisiju robežvērtību pārsniegumiem no transportlīdzekļiem normālos lietošanas apstākļos, līdz ar to pārkāpjot Regulas (EK) Nr. 715/2007 5. panta 1. punkta prasības, kā arī nav ņemta vērā informācija, kas norādīta Komisijas Kopīgā pētniecības centra 2011. un 2013. gada ziņojumos un 2014. gada maijā publiskotajā Starptautiskās Tīra transporta padomes (ICCT) pētījumā, — izmeklēt Komisijas un dalībvalstu iestāžu iespējamo nolaidību, kā rezultātā nav veikti atbilstīgi un efektīvi pasākumi nolūkā pārraudzīt nepārprotamā aizlieguma lietot pārveidošanas ierīces izpildi un izpildes nodrošināšanu, kā to paredz Regulas (EK) Nr. 715/2007 5. panta 2. punkts, — izmeklēt Komisijas iespējamo nolaidību, kā rezultātā laikus nav veiktas pārbaudes, kas atspoguļotu faktiskos braukšanas apstākļus, un nav pieņemti pasākumi, ar ko risina pārveidošanas ierīču lietošanu, kā to paredz Regulas (EK) Nr. 715/2007 5. panta 3. punkts, — izmeklēt dalībvalstu iespējamo nolaidību, kā rezultātā nav pieņemti noteikumi par efektīvām, samērīgām un preventīvām sankcijām, ko piemēro par ražotāju izdarītiem Regulas (EK) Nr. 715/2007 noteikumu pārkāpumiem, tostarp saistībā ar pārveidošanas ierīču izmantošanu, atteikšanos nodrošināt piekļuvi informācijai un to pārbaudes rezultātu falsificēšanu, kas saistīta ar tipa apstiprināšanu vai ekspluatācijas atbilstību, kā to paredz Regulas (EK) Nr. 715/2007 13. panta 1. un 2. punkts, — izmeklēt dalībvalstu iespējamo nolaidību, kā rezultātā nav veikti visi pasākumi, kādi nepieciešami, lai noteikumi par sankcijām, kas piemērojamas par Regulas (EK) Nr. 715/2007 pārkāpumiem, tiktu īstenoti tā, kā tas prasīts minētās regulas 13. panta 1. punktā, — vākt un analizēt informāciju, lai noskaidrotu, vai Komisijai un dalībvalstīm bija pierādījumi par pārveidošanas ierīču izmantošanu, pirms 2015. gada 18. septembrī Amerikas Savienoto Valstu Vides aizsardzības aģentūra sniedza paziņojumu par pārkāpumiem, — vākt un analizēt informāciju par to, kā dalībvalstis īsteno Direktīvas 2007/46/EK noteikumus un jo īpaši 12. panta 1. punktu un 30. panta 1., 3., un 4. punktu, — vākt un analizēt informāciju, lai noskaidrotu, vai Komisijai un dalībvalstīm bija pierādījumi par pārveidošanas ierīču izmantošanu CO2 emisiju pārbaudēs, — sniegt jebkādus ieteikumus, ko tā šajā lietā uzskata par vajadzīgiem;
Uz ziemeļiem pa ceļu Nr. 5402 no Jászszentlászló uz Kiskunmajsa, 2 km no Jászszentlászló Uz ziemeļiem pa ceļu Nr. 5404 no Szank uz Kiskunmajsa, 1 km no Szank Uz dienvidiem no ceļa Nr. 5405 krustojuma ar ceļu, kas savieno Szank un Kiskunmajsa-Bodoglár Uz dienvidiem pa ceļu Nr. 5402, kas savieno Kiskunhalas ar Kiskunmajsa, 3,5 km no Kiskunmajsa iekšējās teritorijas robežas Dienvidos: pa ceļu Nr. 5409 2,7 km no Kiskunmajsa iekšējās teritorijas robežas Dienvidos: 2 km uz ziemeļiem no Kígyós Dienvidos: 1,5 km uz dienvidrietumiem no Csólyospálos iekšējās teritorijas robežas Uz meģes robežas: 3 km uz dienvidaustrumiem no meģes robežas krustojuma ar ceļu Nr. 5404, virzienā no Csólyospálos līdz meģes robežai Gar meģes robežu: ceļa Nr. 5411, kas ved uz austrumiem no Kömpöc, krustojums ar meģes robežu Gar meģes robežu 1,5 km uz ziemeļiem no ceļa Nr. 5411 Virzienā uz rietumiem divus kilometrus no Kömpöc iekšējās teritorijas robežas Virzienā uz ziemeļrietumiem līdz meģes robežai, 0,5 km uz austrumiem no meģes robežas beigām uz ziemeļiem Virzienā uz ziemeļrietumiem: meģes robežas krustojums ar ceļu Nr. 5412 0,5 km uz rietumiem, pēc tam uz ziemeļrietumiem līdz sākuma punktam; papildināts ar Csongrád meģes Mórahalom un Kistelek rajona daļām, kas atrodas 3 km rādiusā no centra, kura GPS koordinātas ir N46,419599, E19,858897; N46,393889

21.12.2016.
(2)

Visos trijos lēmumos bija paredzēts piecu gadu sākotnējais pārejas periods, kura laikā pārtiku un barību, kas satur ĢM materiālu, sastāv vai ir ražota no tā, bija atļauts laist tirgū, ja minētā materiāla proporcija nepārsniedz 0,9 %, kā arī paredzēja, ka šādai ĢM materiāla klātbūtnei jābūt nejaušai vai tehniski nenovēršamai. Minētais pārejas periods tika noteikts, ņemot vērā faktu, ka dažkārt pat pēc tam, kad uzņēmums Bayer CropScience AG jau bija pārtraucis tirgot sēklas, kas iegūtas no minētajiem ģenētiski modificētajiem organismiem, un pat tad, ja bija veikti visi pasākumi, kas palīdz izvairīties no minētā ĢM materiāla klātbūtnes, pārtikas un barības ķēdēs tomēr varēja būt nenozīmīgs minētā ĢM materiāla piemaisījums.
(2)

Ar Komisijas Īstenošanas lēmumu 2014/88/ES (2) tika aizliegts līdz 2014. gada 31. jūlijam no Bangladešas importēt Savienībā pārtikas produktus, kuri satur beteļauga lapas vai sastāv no tām. Lēmums tika pieņemts pēc tam, kad ātrās brīdināšanas sistēmā pārtikas un barības jomā (RASFF) tika iesniegti daudzi paziņojumi par to, ka Bangladešas izcelsmes pārtikas produktos, kuri satur beteļauga lapas vai sastāv no tām, ir konstatēta dažādu salmonellas celmu, arī salmonella typhimurium, klātbūtne. Salmonella typhimurium celms cilvēku saslimšanas gadījumos ir otrais visbiežāk ziņotais serotips, un ir konstatēts, ka tam ir plaša izplatība Bangladešas izcelsmes pārtikas produktos, kuri satur beteļauga (Piper betle, plašāk pazīstams kā “betele”) lapas vai sastāv no tām. Kopš 2011. gada Apvienotā Karaliste ir ziņojusi par vairākiem salmonelozes uzliesmojumiem, kurus izraisījusi saindēšanās ar beteļauga lapām.
(1)

Regulā (EK) Nr. 999/2001 noteikts, ka dalībvalstis, trešās valstis vai to reģioni (“valstis vai reģioni”) ir jāklasificē pēc to govju sūkļveida encefalopātijas (GSE) statusa vienā no trijām kategorijām: nenozīmīgs GSE risks, kontrolēts GSE risks un nenoteikts GSE risks.
14)

13. panta 1. un 2. punktu aizstāj ar šādiem: “1. Dalībvalstis veic pasākumus, kas vajadzīgi, lai to teritorijā neieceļotu un lai to robežas nešķērsotu: a) I pielikumā uzskaitītās Sankciju komitejas vai Drošības padomes norādītās personas (arī to ģimenes locekļi) vai personas, kas rīkojas to vārdā vai vadībā, kuras ir atbildīgas par KTDR politiku – tostarp to atbalstot un veicinot – attiecībā uz tās kodolmateriālu, ballistisko raķešu vai citu masu iznīcināšanas ieroču programmām; b) personas, kas nav iekļautas I pielikumā, kā uzskaitīts II pielikumā: i) kas ir atbildīgas par KTDR kodolmateriālu, ballistisko raķešu un citu masu iznīcināšanas ieroču programmām, tostarp to atbalstīšanu un veicināšanu, vai personas, kas rīkojas to vārdā vai vadībā; ii) kas sniedz finanšu pakalpojumus vai nodot tādus finanšu vai citus aktīvus vai līdzekļus uz dalībvalstu teritoriju, caur to vai no tās vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to teritorijā esošu finanšu iestāžu starpniecību, kuri var sekmēt KTDR kodolmateriālu, ballistisko raķešu vai citu masu iznīcināšanas ieroču programmas; iii) kuras ir iesaistītas, tostarp sniedzot finanšu pakalpojumus, ieroču un ar tiem saistīto visa veida materiālu vai tādu priekšmetu, materiālu, aprīkojuma, preču un tehnoloģiju piegādē KTDR vai no tās, ar ko varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas; c) personas, kuras nav iekļautas I pielikumā vai II pielikumā un kuras strādā I pielikumā vai II pielikumā uzskaitīto personu vai vienību vai to personu labā vai vadībā, kuras atbalsta izvairīšanos no sankcijām vai kuras pārkāpj ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai šā lēmuma noteikumus, kā uzskaitīts III pielikumā. 2. Panta 1. punkta a) apakšpunktu nepiemēro, ja Sankciju komiteja katrā atsevišķā gadījumā konstatē, ka šāds ceļojums ir pamatots ar humanitāro vajadzību apsvērumiem, tostarp reliģiska pienākuma apsvērumiem, vai ja Sankciju komiteja secina, ka šāds izņēmums citādi sekmētu ANO DPR 1718 (2006), 1874 (2009), 2087 (2013), 2094 (2013) vai 2270 (2016) mērķu sasniegšanu.”;
(2)

Saskaņā ar Direktīvas 2008/71/EK 3. panta 1. punktu dalībvalstīm ir jāgādā par to, lai kompetentās iestādes rīcībā būtu atjaunināts visu to saimniecību saraksts, kurās ir dzīvnieki, uz ko attiecas minētā direktīva, un kuras atrodas to teritorijā.
(26)

ÖVAG 2009. gadā jau bija sākusi pārstrukturēšanas procesu, kura mērķis inter alia bija atdalīt banku no darbībām, kas bija tās problēmu galvenais cēlonis. Tomēr daži no riskiem, kas izriet no “mantotā” portfeļa, atkal ietekmēja banku 2011. gadā, tostarp: a) VBI meitasuzņēmumu radītie zaudējumi un to bilances vērtības (kas ÖVAG uzskaitē veidoja EUR 380 miljonus) mazināšanās; b) ÖVAG ieguldījumu vērtības mazināšanās par EUR 300 miljoniem saistībā ar valstīm, ko visvairāk ietekmēja valsts parāda krīze; c) atlikušā ÖVAG piederošā Kommunalkredit līdzdalības kapitāla norakstīšana par EUR 142 miljoniem; d) Investkredit (turpmāk tekstā “IK”) bilances vērtības atkārtota novērtēšana saistībā ar uzņēmumu apvienošanu, kuras laikā ÖVAG pārņēma IK – IK bilances vērtība samazinājās par EUR 323 miljoniem.
LV Eiropas Savienības Oficiālais Vēstnesis L 225/14

EIROPAS PARLAMENTA UN PADOMES LĒMUMS (ES) 2015/1477

(2015. gada 17. jūlijs)

par Eiropas Globalizācijas pielāgošanās fonda izmantošanu (Somijas pieteikums EGF/2015/001 FI/Broadcom)

EIROPAS PARLAMENTS UN EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,

ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,

ņemot vērā Eiropas Komisijas priekšlikumu,

tā kā:

(1) Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

(2) EGF nepārsniedz maksimālo apjomu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013 (3) 12. pantā.

(3) Somija 2015. gada 30. janvārī iesniedza pieteikumu EGF/2015/001 FI/Broadcom EGF izmantošanai saistībā ar darbinieku atlaišanu uzņēmumā Broadcom Communications Finland un divos tā piegādes uzņēmumos vai pakārtotās ražošanas uzņēmumos Somijā. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

(4) Tādēļ EGF būtu jāizmanto, lai sniegtu finansiālu ieguldījumu EUR 1 365 000 apmērā saistībā ar Somijas iesniegto pieteikumu.

(5) Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

IR PIEŅĒMUŠI ŠO LĒMUMU.

1. pants

Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 365 000 saistību un maksājumu apropriācijās.

2. pants

Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no 2015. gada 17. jūlija.

Briselē, 2015. gada 17. jūlijā Eiropas Parlamenta vārdā – priekšsēdētājs M. SCHULZ Padomes vārdā – priekšsēdētājs P. GRAMEGNA

(1) OV L 347, 20.12.2013., 855. lpp.

(2) OV C 373, 20.12.2013., 1. lpp.

(3) Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
(11)

Ņemot vērā Volkswagen Group2015. gada 3. novembra paziņojumu par to, ka, nosakot tipa apstiprinājuma CO2 līmeni dažiem šīs grupas transportlīdzekļiem, tika atklāti pārkāpumi, vidējās īpatnējās CO2 emisijas un īpatnējo emisiju mērķi attiecībā uz Volkswagen grupu un tās dalībniekiem nevajadzētu apstiprināt, līdz Volkswagen Group sniedz sīkākus paskaidrojumus. Tādējādi šis lēmums nebūtu jāattiecina uz Volkswagen grupu un tās dalībniekiem (Audi AG, Audi Hungaria Motor Kft., Bentley Motors Ltd., Bugatti Automobiles S.A.S., Automobili Lamborghini S.p.A., Dr. Ing. h.c. F. Porsche AG, Quattro GmbH, Seat S.A., Skoda Auto A.S., un Volkswagen AG).
7. LPTP.

LPTP, kā palielināt energoefektivitāti, ir optimizēt sadedzināšanas iekārtas darbību, monitorējot un kontrolējot svarīgākos degšanas parametrus (piem., O 2 , CO, NO x ) un izmantojot kādu no tālāk norādītajiem tehniskajiem paņēmieniem vai to kombināciju. Tehniskais paņēmiens Izmantojamība a Koksnes dūņas pirms to izmantošanas par kurināmo atūdeņot Vispārizmantojams b Slapjās attīrīšanas sistēmās ar siltummaini rekuperēt karsto atlikumgāzu siltumenerģiju Izmantojams iekārtās ar slapjās attīrīšanas sistēmu, ja rekuperēto enerģiju var izmantot c Dažādu procesu karstās atlikumgāzes recirkulēt uz sadedzināšanas iekārtu vai ar tām priekškarsēt uz žāvētavu novadītās gāzes Attiecībā uz žāvētavām ar gāzu netiešo padevi, šķiedru žāvētavām vai gadījumos, kad sadedzināšanas iekārtas konfigurācija neļauj kontrolēt gaisa pievienošanu, paņēmiena izmantojamība var būt ierobežota
(153)

Slovākija apgalvo, ka mazāk nekā 60 % no uzņēmējdarbības tika nodota, jo īpaši tāpēc, ka nebija ietverts nekustamais īpašums. Tomēr, kā skaidrots iepriekš (sk. 134. apsvērumu), Fortischem no Via Chem Slovakia nomā nekustamo īpašumu (zemi un ēkas), kas nepieciešams ķīmisko produktu ražošanai. Izņemot nekustamo īpašumu, Fortischem pārņēma visus pārējos NCHZ aktīvus, tiesības un saistības. Tādējādi Fortischem veic NCHZ uzņēmējdarbību un turpina to pašu produktu portfeli.
(83)

Nepieņemama finanšu sloga jēdziens ir līdzīgs “grūtībās nonākuša uzņēmuma” definīcijai pamatnostādnēs glābšanai un pārstrukturēšanai, saskaņā ar kuru uzskata, ka uzņēmums ir nonācis grūtībās, “ja tas no saviem resursiem vai ar līdzekļiem, ko tas spēj iegūt no sava īpašnieka/akcionāriem vai kreditoriem, nespēj apturēt zaudējumus, kuri bez valsts iestāžu ārējas iejaukšanās īstermiņā vai vidējā termiņā gandrīz noteikti novedīs to līdz nespējai turpināt darbību” (24).
(3)

Kipras oficiālajā iebildumā norādīts, ka standartā EN 60335-2-15:2002, kurā jaunākie grozījumi izdarīti ar A11:2012, nav iekļauti īpaši noteikumi par ierīcēm kafijas gatavošanai vai vispārējas lietošanas ierīcēm, kuras paredzētas vai par kurām no pieredzes zināms, ka tās izmanto dažu veidu kafijas gatavošanai vai dažu šķidrumu (piemēram, piena) sildīšanai. Šīs elektriskās ierīces sastāv no atvērtas kannas ar tās apakšā ietvertu sildelementu un rokturi. Sildelements tiek aktivizēts, novietojot kannu virs elektriskās pamatnes, kurai ir apaļš kontakts un uzmava līdzīgi kā parastajām ūdens vārīšanas kannām. Pirms uzvārīšanās maltā kafija kannā ceļas uz augšu, un ierīcē uzkrātās termiskās enerģijas dēļ karstā kafija pārplūst pāri malai pat tad, ja ierīces darbību vēlāk pārtrauc vai tā tiek nocelta no pamatnes. Piena sildīšanai raksturīga līdzīga pārplūšana. Tās rezultātā pastāv smagu apdegumu risks, ja verdošais šķidrums nokļūst uz lietotāju vai tiem blakus esošu bērnu ādas, un Eiropas standarts nesniedz prezumpciju par atbilstību Direktīvai 2006/95/EK.
(2)

Minētajai atsaucei uz Austrumtimoras Demokrātisko Republiku ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.